Legal Document

Category: 377

Text:
16. ΑΠΟΦΑΣΙΣ ΣΥΜΒΟΥΛΙΟΥ ΠΟΛΙΤΙΚΗΣ ΑΜΥΝΗΣ υπ' αριθ. 13 της 21 Ιουν./6 Ιουλ. 1963 (ΦΕΚ Δ΄ 103) Περί καθορισμού πόλεων εις ας θέλει ισχύσει η υποχρεωτική κάλυψις των ανεγειρομένων οικοδομών δια πλακός εξ ωπλισμένου σκυροδέματος. Έχον υπ' όψιν α)Τον Α.Ν. 2372/1940 περί Παθητικής Αεραμύνης και ήδη ως μετωνομάσθη Πολιτικής Αμύνης. β)Την υπ' αριθ. 7/1960 απόφασιν του ΑΣΕΑ περί κατασκευής καταφυγίων και σκελετού εξ ωπλισμένου σκυροδέματος των οικοδομών και  γ)Την υπ' αριθ. 8/1961 απόφασίν του, τροποποιεί ταύτην εν μέρει και  Αποφασίζει 1)Την υποχρεωτικήν κάλυψιν δια πλακός εξ ωπλισμένου σκυροδέματος των ανεγειρομένων διωρόφων και άνω οικοδομών εις πόλεις πεντήκοντα χιλιάδων κατοίκων και άνω και εις τους αποσπασθέντας εκ των πόλεων Αθηνών-Πειραιώς και Θεσσαλονίκης Δήμους και Κοινότητας ανεξαρτήτως πληθυσμού. 2)Δια της ανωτέρω αποφάσεως δεν θίγονται αι αφορώσαι την αντισεισμικότητα των οικοδομών οικείαι διατάξεις. Ενεκρίθη δια της υπ' αριθ. 233/1/26α της 22 Ιουν./6 Ιουλ. 1963 (ΦΕΚ Δ΄ 103) αποφ. Υπ. Δημ. Έργων και Υφ. Εσωτερικών. 36.Λ.α.16 Παθητική Αεράμυνα